รบกวนสอบถามค่ะ ตอนนี้กินยาคุมการให้นมลูกอยู่ แต่จะหยุดให้นมลูกแล้ว เลยเปลี่ยนจากคุมกำเนิดแบบกินเปลี่ยนเป็นแบบฉีด แต่ฉีดที่สะโพกไม่ได้ฉีดที่กล้ามเนื้อ จะคุมกำเนิดได้ดีไหมคะ
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%โดยการฉีดยาคุมกำเนิดนั้น จะเป็นฉีดเข้ากล้ามเนื้อ ซึ่งการฉีดยาเข้ากล้ามเนื้อหลักๆจะมี 2 ตำแหน่งคือฉีดตรงกล้ามเนื้อต้นแขน หรือกล้ามเนื้อตรงสะโพกซึ่งเป็นกล้ามเนื้อมัดใหญ่ การดูดซึมค่อนข้างดีดังนั้นการฉีดยาดังที่กล่าวมา ก็น่าจะเป็นการฉีดยาเข้ากล้ามเนื้อตามปกติ ซึ่งยาก็น่าจะได้ประสิทธิภาพตามที่ควรจะเป็น หลังฉีดยาอาจมีผลข้างเคียงเช่นเลือดออกผิดปกติ ประจำเดือนมาไม่เป็นรอบเดือนได้ ถ้าไม่แน่ใจเรื่องประจำเดือนที่มาไม่สม่ำเสมอ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ